Klart for britisk avstemning om luftkrig mot IS i Syria
– Jeg mener det er økende støtte i Parlamentet for å svare på våre alliertes forespørsel om å slå til mot IS i Syria og Irak, sa Cameron i en tv-sendt tale mandag kveld, ifølge NTB. Det er knyttet stor spenning til om Cameron vil klare å sikre seg det nødvendige flertallet for forslaget etter flere dagers lobbyvirksomhet overfor Labour-medlemmer. I november måtte statsministeren legge det samme forslaget på is, etter at han angivelig var så nervøs for at han ikke hadde flertallet med seg, at han valgte å skrinlegge hele avstemningen. Statsministeren skal også ha advart medlemmer fra sitt eget konservative parti om ikke å stemme likt som «Jeremy Corbyn (Labour-lederen) og en gjeng med terroristsympatisører», melder avisen The Guardian. I 2013 stemte Parlamentet mot å bidra i militære operasjoner i Syria, men i fjor sa de ja til å bombe IS-mål i Irak. I mandagens tale til folket hevdet Cameron ifølge BBC at angrepene mot terrorgruppen var svært effektive – og at den samme taktikken også vil fungere i Syria. – De krympet IS' områder med 30 prosent, de skadet deres infrastruktur, de slo dem tilbake. Det er riktig å videreføre planen til Syria, sa statsministeren i talen. Sett denne? Eksperter: – Koalisjon mot IS er ønsketenkningLabour-leder og krigsmotstander Jeremy Corbyn er en av dem som har uttalt seg svært kritisk om det omstridte forslaget. I forrige uke beskyldte han regjeringen for å utnytte situasjonen som har oppstått etter terrorangrepene i Paris. – Spørsmålet må nå være hvorvidt det å utvide Storbritannias bombing fra Irak til Syria mest sannsynlig vil redusere eller øke den trusselen, uttalte Labour-lederen, ifølge NTB. I en kronikk i The Guardian onsdag, hevder Corbyn at statsministeren fortsatt ikke har klart å bevise at det finnes nok IS-fiendtlige bakkestyrker til å ta over landområder fra terrorgruppen, etter eventuelle britiske bombeangrep. «Camerons tilnærming til saken er å bombe først, så snakke senere. I stedet for å legge britiske bomber sammen med de andre som allerede regner ned over Syria, er det heller et behov for fortgang i fredssamtalene i Wien», skriver Corbyn. Tommy Sheppard fra det skotske uavhengighetspartiet SNP har heller ingen planer om å støtte Camerons planer. Han tror ikke et britisk bidrag i luftkrigen mot IS i Syria vil ha noen effekt. – Vi tror ikke at Cameron har en plan engang. Han har ikke en militær plan, og han har ikke en diplomatisk plan for hva som skal skje i Syria, sier Sheppard til Klassekampen onsdag. Husker du? Cameron henges ut i skandalebiografiDet ble arrangert flere protestaksjoner mot regjeringens forslag ulike steder i Storbritannia tirsdag. Ifølge The Telegraph demonstrerte minst 200 personer i London, ved å sette seg ned foran Parlamentet. Politiet måtte bruke fysisk makt for å fjerne flere av demonstrantene og minst én person ble pågrepet.
Den britiske statsministeren David Cameron vil bombe IS i Syria, men forslaget skaper splid i parlamentet før onsdagens avstemning. Syria, men forslaget skaper splid i parlamentet før onsdagens avstemning.